ASN เปิดตัว “OOHOO” แพลตฟอร์มประกันภัยออนไลน์ ชูบริการจ่ายสะดวก
ASN เปิดตัว “OOHOO” แพลตฟอร์มประกันภัยออนไลน์ ชูบริการจ่ายสะดวกคุ้มครองทันที
2 พ.ย. 2559

บริษัท เอเอสเอ็น โบรกเกอร์ จำกัด (มหาชน) หรือ ASN เปิดตัว OOHOO (อู้หู) แพลตฟอร์มประกันออนไลน์ที่ใช้งานง่าย จ่ายสะดวกและคุ้มครองทันที โดย OOHOO ถือว่าเป็นอินชัวร์เทค (InsurTech) รายแรกของประเทศไทยเพื่อรองรับตลาดประกันภัยในยุคดิจิตอลที่มีแนวโน้มการเจริญเติบโตสูงในอนาคต
โดย นายธวัชชัย ชีวานนท์ กรรมการผู้จัดการ ASN เปิดเผยว่า บริษัทตั้งใจนำเสนอแพลตฟอร์มอินชัวร์เทคที่พร้อมมาปฏิวัติอุตสาหกรรมประกันภัย โดยการรวมเทคโนโลยีและความชำนาญในธุรกิจประกันภัยจนได้แพลตฟอร์มที่ใช้ง่าย ใช้สะดวกในทุกขั้นตอน ตั้งแต่การเปรียบเทียบแผนประกัน เลือกซื้อ ชำระเงิน จนถึงการได้รับเอกสารยืนยันการรับประกันทางอีเมล และได้รับความคุ้มครองจากบริษัทประกันภัยทันที
พร้อมเตรียมทีมงานบริการลูกค้าผ่านหมายเลขโทรศัพท์ 0-2613-0404 ที่พร้อมอำนวยความสะดวก ช่วยเหลือเพื่อให้ลูกค้าได้รับประสบการณ์การใช้บริการแพลตฟอร์มประกันออนไลน์ OOHOO อย่างดีที่สุด
โดย OOHOO ได้รวมแผนประกันโดยนำเสนอราคาเบี้ยประกันภัยที่ถูกกว่าให้ลูกค้าได้เลือกมากมายกว่า 30 บริษัทประกันภัยชั้นนำ อาทิ วิริยะประกันภัย สินมั่นคงประกันภัย กรุงเทพประกันภัย ประกันคุ้มภัย LMG ประกันภัย เมืองไทยประกันภัย ธนชาติประกันภัย สินทรัพย์ประกันภัย อาคเนย์ประกันภัย ไทยไพบูลย์ประกันภัย นวกิจประกันภัย และเอเชียประกันภัย 1950 เป็นต้น
อนึ่งแพลตฟอร์มประกันออนไลน์ OOHOO ดำเนินธุรกิจภายใต้กลุ่มบริษัท ASN  ซึ่งเป็นบริษัทนายหน้าประกันภัยรายแรกและรายเดียวที่จดทะเบียนในตลาดหลักทรัพย์ mai และถือใบอนุญาตเป็นนายหน้าประกันวินาศภัย และบริษัทในกลุ่มคือบริษัท เอเอสเอ็น ไลฟ์ โบรกเกอร์ จำกัดถือใบอนุญาตเป็นนายหน้าประกันชีวิตภายใต้การกำกับของสำนักงานคณะกรรมการกำกับและส่งเสริมการประกอบธุรกิจประกันภัย หรือ คปภ อย่างถูกต้อง เพราะฉะนั้นลูกค้าสบายใจได้ว่าการซื้อประกันภัยผ่านแพลตฟอร์ม OOHOOนั้นเป็นไปอย่างถูกต้อง และลูกค้าจะได้รับความคุ้มครองตามเงื่อนไขที่ระบุไว้ในกรมธรรม์ประกันภัย 